ข้อบัญญัติองค์การบริหารส่วนตำบลสุรนารีข้อบัญญัติองค์การบริหารส่วนตำบลสุรนารีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตท้องที่บางส่วนขององค์การบริหารส่วนตำบลสุรนารีอำเภอเมืองนครราชสีมาจังหวัดนครราชสีมาพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยตามบทบัญญัติแห่งกฎหมาย องค์การบริหารส่วนตำ บลสุรนารี โดยเห็นชอบของสภาองค์การบริหารส่วนตำบลสุรนารีและนายอำเภอเมืองนครราชสีมา จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลสุรนารี เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตท้องที่บางส่วนขององค์การบริหารส่วนตำบลสุรนารีอำเภอเมืองนครราชสีมา จังหวัดนครราชสีมา พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมภายในท้องที่เขตองค์การบริหารส่วนตำบลสุรนารีตามกฎหมายว่าด้วยการผังเมืองแล้วข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณดังต่อไปนี้ทิศเหนือ จดทางหลวงแผ่นดินหมายเลข ๒ (ถนนมิตรภาพ) ฟากใต้ที่รวมหมอนไม้ขององค์การอุตสาหกรรมป่าไม้ ถนนสามยอด ฟากตะวันตกและคลองส่งนํ้าชลประทาน ฝั่งใต้ทิศตะวันออก จดเขตองค์การบริหารส่วนตำบลสุรนารี ด้านตะวันออกทิศใต้ จดเขตผังเมืองรวมเมืองนครราชสีมา พ.ศ. ๒๕๔๗ ฟากใต้ซึ่งเป็นแนวเขตป่าสวนรุกชาติปรุใหญ่ ป่านครราชสีมา ป่าปักธงชัย โรงเรียนอ่างห้วยยางและค่ายลูกเสือและป่าอ่างเก็บน้ำ ห้วยบ้านยางทิศตะวันตก จดเส้นขนานระยะ ๕๐ เมตร จากห้วยยางทั้งนี้ ยกเว้นพื้นที่ในบริเวณที่ ๓บริเวณที่ ๒ หมายความว่าพื้นที่ในบริเวณดังต่อไปนี้ทิศเหนือ จดทางหลวงแผ่นดินหมายเลข ๒ (ถนนมิตรภาพ) ฟากใต้ทิศตะวันออก จดเขตองค์การบริหารส่วนตำบลสุรนารี ฟากตะวันออกและสถานฝึกและอบรมสถานพินิจและคุ้มครองเด็ก จังหวัดนครราชสีมาทิศใต้ จดคลองส่งน้ำชลประทาน ฝั่งเหนือทิศตะวันตก จดถนนสามยอด ฟากตะวันออกบริเวณที่ ๓ หมายความว่าพื้นที่ในบริเวณดังต่อไปนี้ทิศเหนือ จดคลองส่งน้ำชลประทาน ฟากใต้ และถนนสาธารณะไม่ปรากฏชื่อฟากใต้ทิศตะวันออก จดเส้นตั้งฉากกับถนนสาธารณะ ไม่ปรากฏชื่อฟากใต้ที่จุดซึ่งอยู่ห่างจากถนนสาธารณะไม่ปรากฏชื่อตัดกับถนนสาธารณะไม่ปรากฏชื่อไปทางทิศตะวันออกตามแนวถนนสาธารณะไม่ปรากฏชื่อ เป็นระยะ ๓๗๕ เมตรทิศใต้ จดเขตผังเมืองรวมเมืองนครราชสีมา พ.ศ. ๒๕๔๗ ฟากใต้ซึ่งเป็นแนวเขตป่าสวนรุกชาติปรุใหญ่ ป่านครราชสีมา ป่าปักธงชัยโรงเรียนอ่างห้วยยางและค่ายลูกเสือทิศตะวันตก จดถนนสามยอด ฟากตะวันออกบริเวณที่ ๔ หมายความว่าพื้นที่ในบริเวณตามแนวเส้นขนานระยะ ๕๐ เมตร จากห้วยยาง ฟากตะวันออกทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถาน ตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) โรงฆ่าสัตว์(๘) อาคารที่ใช้ประโยชน์เพื่อการแข่งรถ(๙) โรงกำจัดมูลฝอย(๑๐) โรงซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) อาคารที่ใช้ประโยชน์เพื่อการแข่งรถ(๘) โรงฆ่าสัตว์(๙) โรงกำจัดมูลฝอย(๑๐) โรงซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรมประเภทอาคารขนาดใหญ่ที่ไม่ใช้อาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถว(๘) อาคารชุด ตามกฎหมายว่าด้วยอาคารชุด(๙) หอพัก ตามกฎหมายว่าด้วยหอพักข้อ ๗ ภายในบริเวณที่ ๔ที่ซึ่งเอกชนเป็นเจ้าของหรือผู้ครอบครองโดยชอบด้วยกฎหมายห้ามมิให้บุคคลใดก่อสร้างอาคารดังต่อไปนี้(๑)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญ ตามกฎหมายว่าด้วยการสาธารณสุข(๒) อาคารอยู่อาศัยประเภทอาคารขนาดใหญ่(๓) ห้องแถว ตึกแถว หรือบ้านแถวข้อ ๘ ห้ามมิให้บุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ และข้อ ๗ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๑ ให้นายกองค์การบริหารส่วนตำบลสุรนารีรักษาการตามข้อบัญญัตินี้ประกาศณ วันที่ ๑ กุมภาพันธ์ พ.ศ. ๒๕๕๕สมยศ รัตนปริยานุชนายกองค์การบริหารส่วนตำบลสุรนารี[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลสุรนารีเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตท้องที่บางส่วนขององค์การบริหารส่วนตำบลสุรนารีอำเภอเมืองนครราชสีมา จังหวัดนครราชสีมา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๓๑ กรกฎาคม๒๕๕๕ณัฐพร/ผู้ตรวจ๓๑ กรกฎาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๑๙ ง/หน้า ๙๐/๒๖ กรกฎาคม ๒๕๕๕